**ΔΗΜΟΣ ΖΑΓΟΡΑΣ - ΜΟΥΡΕΣΙΟΥ**

**ΔΕΛΤΙΟ ΤΥΠΟΥ**

**Ανέλαβαν καθήκοντα έντεκα μόνιμοι υπάλληλοι στον Δήμο Ζαγοράς - Μουρεσίου**

Σε νευραλγικούς τομείς της καθημερινότητας, όπως στην καθαριότητα, τις συντηρήσεις κ.α. ενισχύεται ο Δήμος Ζαγοράς - Μουρεσίου με την ανάληψη καθηκόντων έντεκα νέων μόνιμων υπαλλήλων.

Πρόκειται για πέντε εργάτες καθαριότητας, τρεις οδηγούς, έναν υδραυλικό, έναν ηλεκτρολόγο κι έναν χειριστή μηχανημάτων.

Το νέο τακτικό προσωπικό καλωσόρισε στον Δήμο Ζαγοράς - Μουρεσίου ο Δήμαρχος κ. Παν. Κουτσάφτης τονίζοντας πως ο Δήμος, η τοπική κοινωνία χρειάζονται τις υπηρεσίες τους και ζήτησε να επιδείξουν συνέπεια στο έργο που αναλαμβάνουν.